ai4bharat/Pralekha huggingface dataset:
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
ଶ୍ରୀ ଜ୍ୟୋତିରାଦିତ୍ୟ ଏମ. ସିନ୍ଧିୟା ଖଜୁରାହୋ ଠାରେ ହେଲି ଶିଖର ସମ୍ମିଳନୀ ୨୦୨୩ ଏବଂ ଉଡାନ ୫.୨ର ଉଦଘାଟନ କରିଛନ୍ତି
ଉଡାନ ୫.୨ ବର୍ଗ ୧ଏ  ଏବଂ ବର୍ଗ ୧  ପରି ଛୋଟ ବିମାନ ମାଧ୍ୟମରେ ଦୁର୍ଗମ ଅଞ୍ଚଳ ପର୍ଯ୍ୟନ୍ତ ସଂଯୋଗକୁ ସୁନିଶ୍ଚିତ କରିବା ଉପରେ ଧ୍ୟାନ ଦେଇଥାଏ
ବେସାମରିକ ବିମାନ ଏବଂ ଇସ୍ପାତ ମନ୍ତ୍ରୀ ଶ୍ରୀ ଜ୍ୟୋତିରାଦିତ୍ୟ ଏମ. ସିନ୍ଧିୟା ଆଜି ମଧ୍ୟ ପ୍ରଦେଶର ଖଜୁରାହୋ ଠାରେ ହେଲି ଶିଖର ସମ୍ମିଳନୀ ୨୦୨୩ର ଉଦଘାଟନ କରିଛନ୍ତି । ଶ୍ରୀ ସିନ୍ଧିୟା କାର୍ଯ୍ୟକ୍ରମ ଅବସରରେ ଆରସିଏମ ଉଡାନ ୫.୨ ଏବଂ ହେଲି ସେବା ଆପ୍ ମଧ୍ୟ ଲଞ୍ଚ କରିଛନ୍ତି ।
ଏହି ପଞ୍ଚମ ହେଲିକପ୍ଟ ଏବଂ ଲଘୁ ବିମାନ ଶିଖର ସମ୍ମିଳନୀ ର ଆୟୋଜନ ବେସାମରିକ ବିମାନ ମନ୍ତ୍ରଣାଳୟ ଦ୍ୱାରା ମଧ୍ୟ ପ୍ରଦେଶ ସରକାର, ପବନ ହଂସ ଲିମିଟେଡ ଏବଂ ଫେଡେରେସନ ଅଫ୍ ଇଣ୍ଡିଆନ ଚାମ୍ପର୍ସ ଅଫ କମର୍ସ ଏଫଆଇସିସିଆଇ ର ସହଯୋଗରେ ସଂଯୁକ୍ତ ଭାବରେ କରାଯାଇଛି । କାର୍ଯ୍ୟକ୍ରମର ବିଷୟବସ୍ତୁ ଥିଲା ‘ଶେଷ ମାଇଲରେ ପହଂଚିବା: ହେଲିକପ୍ଟର ଏବଂ ଛୋଟ ବିମାନ ମାଧ୍ୟମରେ ଅଞ୍ଚଳିକ ସଂଯୋଗ’। ଏହି କାର୍ଯ୍ୟକ୍ରମ ଅବସରରେ ଏକ ଉଦଘାଟନ ଅଧିବେଶନ ଏବଂ ଏହାପରେ ଏକ ବୈଷୟିକ ଅଧିବେଶନର ଆୟୋଜନ କରାଯାଇଛି । ଏହି ଶିଖର ସମ୍ମିଳନୀର ମୁଖ୍ୟ ଉଦେଶ୍ୟଗୁଡ଼ିକ ହେଉଛି:-
- ଭାରତୀୟ ହେଲିକପ୍ଟର ଏବଂ କ୍ଷୁଦ୍ର ବିମାନ ଉଦ୍ୟୋଗର ବିକାଶ ଗାଥା ଉପରେ ଆଲୋଚନା କରିବା ପାଇଁ ଉଦ୍ୟୋଗର ସମସ୍ତ ହିତାଧିକାରୀ ଏବଂ ନୀତି ନିର୍ମାତାମାନଙ୍କ ପାଇଁ ଏକ ସାଧାରଣ ପ୍ଲାଟଫର୍ମ ଯୋଗାଇବା ।
- ସୁଦୂର ତଥା ପାହାଡ଼ିଆ ଅଞ୍ଚଳରେ ଉଡାନ ଯୋଜନାର ପରିସର ବୃଦ୍ଧି କରିବା ଏବଂ ଦେଶର ସହରାଞ୍ଚଳ ସଂଯୋଗକୁ ଗ୍ରାମାଞ୍ଚଳକୁ ବିସ୍ତାର କରିବା ।
- ହେଲିକପ୍ଟର ଏବଂ ଛୋଟ ବିମାନ ମାଧ୍ୟମରେ ବିଦ୍ୟମାନ ତଥା ସମ୍ଭାବ୍ୟ ପର୍ଯ୍ୟଟନ ହଟସ୍ପଟ୍ ଗୁଡ଼ିକରେ ନିରନ୍ତର ସେବା ଯୋଗାଇ ସଂଯୋଗକୁ ପ୍ରୋତ୍ସାହିତ କରିବା ।
ଦେଶର ଦୁର୍ଗମ ଅଞ୍ଚଳ ତଥା ଆଞ୍ଚଳିକ ଅଞ୍ଚଳରେ ସଂଯୋଗକୁ ସୁଦୃଢ଼ କରିବା ଏବଂ ୧ଏ  ଏବଂ ବର୍ଗ ୧  ପରି ଛୋଟ ବିମାନ ମାଧ୍ୟମରେ ଶେଷ ମାଇଲ ସଂଯୋଗକୁ ସୁନିଶ୍ଚି କରିବା ପାଇଁ ଉଡାନ ୫.୨ ଲଞ୍ଚ କରାଯାଇଛି ।
ଶ୍ରୀ ଜ୍ୟୋତିରାଦିତ୍ୟ ସିନ୍ଧିୟା କହିଛନ୍ତି, “ଗତ ନଅ ବର୍ଷ ମଧ୍ୟରେ ଦେଶରେ ବେସାମରିକ ବିମାନ ଚଳାଚଳ କ୍ଷେତ୍ର ଗଣତାନ୍ତ୍ରିକ ହୋଇଛି । ବିମାନ ବନ୍ଦର ସଂଖ୍ୟା ସହିତ ବିମାନ ସଂଖ୍ୟା ଏବଂ ବଜାର ଆକାର ମଧ୍ୟ ବ୍ୟାପକ ଭାବେ ବିସ୍ତାର ହୋଇଛି । ଏବଂ ଏହି ବିସ୍ତାରରେ ମେଟ୍ରୋ ବିମାନ ବନ୍ଦର ଏବଂ ବଡ଼ ବିମାନ ସେବା ଯେତିକି ଗୁରୁତ୍ୱପୂର୍ଣ୍ଣ, ଛୋଟ ସହରର ବିମାନବନ୍ଦର, ଛୋଟ ବିମାନ ଏବଂ ହେଲିକପ୍ଟର ମଧ୍ୟ ସମାନ ଗୁରୁତ୍ୱପୂର୍ଣ୍ଣ ।”
ଶ୍ରୀ ଜ୍ୟୋତିରାଦିତ୍ୟ ସିନ୍ଧିୟା କହିଛନ୍ତି, “ଆଜି ଆମେ ହେଲିକପ୍ଟର ପାଇଁ ଉଡାନ ୫.୨ ଲଞ୍ଚ କରିଛୁ ଏବଂ ଉଡା କ୍ୟାପ ହ୍ରାସ କରିଛୁ । ଏହା ସହିତ, ଆମେ ହେଲି ସେବାର ଏକକ ୱିଣ୍ଡୋ ସେବା ପ୍ଲାଟଫର୍ମ ମଧ୍ୟ ଆରମ୍ଭ କରିଛୁ । ଏହା ମାଧ୍ୟମରେ ଆପଣ ମୋବାଇଲ ଏଟିସିରୁ ସମସ୍ତ ଅନୁମୋଦନ ପାଇବାକୁ ସକ୍ଷମ ହେବେ ।”
ଶ୍ରୀ ଜ୍ୟୋତିରାଦିତ୍ୟ ସିନ୍ଧିୟା କହିଛନ୍ତି, “ଆଜି ଆମେ ଛୋଟ ବିମାନ ପାଇଁ ଉଡାନ ୫.୨ ମଧ୍ୟ ଆରମ୍ଭ କରିଛୁ । ସେହିପରି ଉଡାନ ୫.୨ର ୨୨ଟି ରୁଟ୍କୁ ଆଜି ଆମେ ପୁରସ୍କାର ପ୍ରଦାନ କରିଛୁ, ଯାହା ଏହି କଥାକୁ ରେଖାଙ୍କିତ କରୁଛି ଯେ ଦୁର୍ଗମ ଅଞ୍ଚଳରେ ବସବାସ କରୁଥିବା ନାଗରିକମାନଙ୍କ ପାଇଁ ବିମାନ ଯାତ୍ରା ସୁବିଧା ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଉପଲବ୍ଧ କରାଯାଉଛି ।”
ଶ୍ରୀ ସିନ୍ଧିୟା ଏହି କାର୍ଯ୍ୟକ୍ରମ ଅବସରରେ ହେଲି ସେବା ମୋବାଇଲ ଆପ୍ଲିକେସନ ମଧ୍ୟ ଆରମ୍ଭ କରିଥିଲେ। ହେଲି ସେବା ପୋର୍ଟାଲ ଇଣ୍ଡିଆ ଅନ୍ତର୍ଗତ ବିମାନ ଚଳାଚଳ ମନ୍ତ୍ରଣାଳୟର ଏକ ପଦକ୍ଷେପ ଅଟେ । ଏହା ଅଧିନରେ ହେଲିକପ୍ଟର ଅପରେଟର ଏବଂ ଜିଲ୍ଲା କର୍ତ୍ତୃପକ୍ଷଙ୍କ ମଧ୍ୟରେ ଏକ ପରିବେଶ ପ୍ରସ୍ତୁତ କରିବା ପାଇଁ ଏକ ସାଧାରଣ ପ୍ଲାଟଫର୍ମ ପ୍ରତିଷ୍ଠା କରାଯାଇଛି । ଏହା ମୋବାଇଲ ଆପ୍ଲିକେସନ ବ୍ୟବହାରକାରୀ ଅଭିଜ୍ଞତା ବିଷୟବସ୍ତୁ ଅପଲୋଡ ଏବଂ ଉପଯୋଗ କରିବା ଦୃଷ୍ଟିରୁ ଏହାକୁ ଅଧିକ ସୁବିଧାଜନକ କରିବ ।
ଭାରତରେ ହେଲିକପ୍ଟର ଏବଂ କ୍ଷୁଦ୍ର ବିମାନ କ୍ଷେତ୍ରକୁ ଆଗକୁ ବଢ଼ାଇବା ପାଇଁ ପବନ ହଂସ ଏବଂ ଜେଟ୍ ସର୍ଭ ମଧ୍ୟ ଏକ ବୁଝାମଣା ପତ୍ର  ସ୍ୱାକ୍ଷରିତ ହୋଇଛି ।
NS/MB
(Visitor Counter : 60
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚନ୍ଦ୍ରପୁର ଲୋକସଭା ସାଂସଦ ଶ୍ରୀ ବଲୁଭାଉ ନାରାୟଣରାଓ ଧାନୋରକରଙ୍କ ପରଲୋକରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଚନ୍ଦ୍ରପୁରର ଲୋକସଭା ସାଂସଦ ଶ୍ରୀ ବଲୁଭାଉ ନାରାୟଣରାଓ ଧାନୋରକରଙ୍କ ପରଲୋକରେ ଶୋକବ୍ୟକ୍ତ କରିଛନ୍ତି ।
‘ଚନ୍ଦ୍ରପୁରର ଲୋକସଭା ସାଂସଦ ଶ୍ରୀ ବଲୁଭାଉ ନାରାୟଣରାଓ ଧାନୋରକରଙ୍କ ପରଲୋକରେ ଦୁଃଖିତ । ଜନସେବା ତଥା ଗରିବ ଲୋକଙ୍କୁ ସଶକ୍ତ କରିବାରେ ତାଙ୍କର ଅବଦାନ ପାଇଁ ତାଙ୍କୁ ସ୍ମରଣ କରାଯିବ । ତାଙ୍କ ପରିବାର ଏବଂ ସମର୍ଥକଙ୍କ ପ୍ରତି ସମବେଦନା । ଓମ୍ ଶାନ୍ତି ।’
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଗତ 24 ଘଣ୍ଟା ମଧ୍ୟରେ ଭାରତରେ 54.24 ଲକ୍ଷ ଟିକା ଡୋଜ ବିନିଯୋଗ ହୋଇଛି ।
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନ ଅଧୀନରେ ଏ ପର୍ଯ୍ୟନ୍ତ ମୋଟ 29.46 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ଗତ 24 ଘଣ୍ଟା ମଧ୍ୟରେ ଭାରତର ସକ୍ରିୟ କରୋନା ମାମଲା ସଂଖ୍ୟା 50,848 ରହିଛି ।
ଭାରତର ମୋଟ ସକ୍ରିୟ କରୋନା ମାମଲା ସଂଖ୍ୟା 6,43,194କୁ ହ୍ରାସ ପାଇଛି; 82 ଦିନରେ ଏହା ସର୍ବନିମ୍ନ ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 2,89,94,855 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ 68,817 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
କ୍ରମାଗତ 41 ଦିନ ମଧ୍ୟରେ ଦୈନିକ ନୂତନ କରୋନା ସଂକ୍ରମିତଙ୍କ ସଂଖ୍ୟା ଠାରୁ ଦୈନିକ ସୁସ୍ଥ ରୋଗୀଙ୍କ ସଂଖ୍ୟା ଅଧିକ ହେବାରେ ଲାଗିଛି ।
ସୁସ୍ଥତା ହାର 96.56 ପ୍ରତିଶତକୁ ବୃଦ୍ଧି ପାଇଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 3.12 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 2.67 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 16 ଦିନ ମଧ୍ୟରେ 5 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 39.59 କୋଟି ପରୀକ୍ଷା କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବୈଶାଖୀ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ବୈଶାଖୀ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
“ପବିତ୍ର ବୈଶାଖୀ ଅବସରରେ ଦେଶବାସୀଙ୍କୁ ବହୁତ ବହୁତ ଶୁଭକାମନା । ଖୁସିର ଏହି ପର୍ବ ସମସ୍ତଙ୍କ ଜୀବନରେ ନୂତନ ଶକ୍ତି ଏବଂ ଉତ୍ସାହ ଭରିଦେଉ,” ବୋଲି ପ୍ରଧାନମନ୍ତ୍ରୀ କହିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନଭେମ୍ବର ୨ରେ ବିଶ୍ୱ ନିବେଶକ ସମ୍ମିଳନୀ ‘ଇନଭେଷ୍ଟ କର୍ଣ୍ଣାଟକ-୨୦୨୨’ର ଉଦଘାଟନୀ ଉତ୍ସବକୁ ସମ୍ବୋଧିତ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନଭେମ୍ବର ୨, ୨୦୨୨ ପୂର୍ବାହ୍ନ ୧୦.୩୦ରେ ଭିଡିଓ କନଫରେନ୍ସିଂ ମାଧ୍ୟମରେ ବିଶ୍ୱ ନିବେଶକ ସମ୍ମିଳନୀ ‘ଇନଭେଷ୍ଟ କର୍ଣ୍ଣାଟକ ୨୦୨୨’ର ଉଦଘାଟନୀ ଉତ୍ସବକୁ ସମ୍ବୋଧିତ କରିବେ ।
ସମ୍ଭାବ୍ୟ ନିବେଶକଙ୍କୁ ଆକୃଷ୍ଟ କରିବା ସହ ଆଗାମୀ ଦଶନ୍ଧି ପାଇଁ ବିକାଶର କାର୍ଯ୍ୟଧାରା ପ୍ରସ୍ତୁତି ଏହି ସମ୍ମିଳନୀର ଉଦ୍ଦେଶ୍ୟ । ବେଙ୍ଗାଲୁରୁ ଠାରେ ନଭେମ୍ବର ୨ରୁ ୪ ପର୍ଯ୍ୟନ୍ତ ଆୟୋଜିତ ହେଉଥିବା ଏହି ତିନିଦିନିଆ କାର୍ଯ୍ୟକ୍ରମରେ ୮୦ରୁ ଅଧିକ ବକ୍ତା ଅଧିବେଶନ ରହିବ । କୁମାର ମଙ୍ଗଳମ ବିର୍ଲା, ସଜ୍ଜନ ଜିନ୍ଦଲ, ବିକ୍ରମ କିର୍ଲୋସ୍କରଙ୍କ ଭଳି ଶିଳ୍ପ ଜଗତର ବହୁ ପ୍ରମୁଖ ବ୍ୟକ୍ତି ବକ୍ତାମାନଙ୍କ ମଧ୍ୟରେ ସାମିଲ ଅଛନ୍ତି । ଏହାସହିତ ତିନି ଶହରୁ ଅଧିକ ପ୍ରଦର୍ଶକଙ୍କ ସହ ଅନେକ ବ୍ୟାବସାୟିକ ପ୍ରଦର୍ଶନୀ ଓ ଦେଶ ଅଧିବେଶନ ସମାନ୍ତର ଭାବେ ଆୟୋଜିତ ହେବ । ଏହି ଦେଶଗୁଡିକର ଅଧିବେଶନର ଆୟୋଜନ ସହଯୋଗୀ ଦେଶ ଯଥା- ଫ୍ରାନ୍ସ, ଜର୍ମାନୀ, ନେଦରଲାଣ୍ଡସ, ସାଉଥ କୋରିଆ, ଜାପାନ, ଅଷ୍ଟ୍ରେଲିଆ କରିବେ । ସେମାନେ ନିଜ ଦେଶରୁ ଉଚ୍ଚସ୍ତରୀୟ ମନ୍ତ୍ରୀସ୍ତରୀୟ ଓ ଶିଳ୍ପ ପ୍ରତିନିଧି ଦଳ ନେଇ ଆସିଛନ୍ତି । ଏହି ବିଶ୍ୱସ୍ତରୀୟ କାର୍ଯ୍ୟକ୍ରମ ଆୟୋଜନ ଦ୍ୱାରା କର୍ଣ୍ଣାଟକକୁ ଏହାର ସଂସ୍କୃତି ସାରା ବିଶ୍ୱରେ ପ୍ରଦର୍ଶିତ କରିବାର ସୁଯୋଗ ମିଳିବ ।
SR
(
ଅର୍ଥ ମନ୍ତ୍ରଣାଳୟ
ଭାରତ ଓ ଅଷ୍ଟ୍ରେଲିଆ ମଧ୍ୟରେ ସ୍ୱୀକୃତିପ୍ରାପ୍ତ ଅର୍ଥନୈତିକ ଅପରେଟରଙ୍କ ପାରସ୍ପରିକ ମାନ୍ୟତା ବ୍ୟବସ୍ଥାକୁ କ୍ୟାବିନେଟ୍ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ୍ କେନ୍ଦ୍ରୀୟ ପରୋକ୍ଷ ଟିକସ ଏବଂ ସୀମା ଶୁଳ୍କ ବୋର୍ଡ , ଭାରତ ସରକାରଙ୍କ ରାଜସ୍ୱ ବିଭାଗ ଏବଂ ଅଷ୍ଟ୍ରେଲିଆ ସରକାରଙ୍କ ଅଷ୍ଟ୍ରେଲିଆ ସୀମା ବଳକୁ ଅନ୍ତର୍ଭୁକ୍ତ କରି ଗୃହ ବ୍ୟାପାର ବିଭାଗ ମଧ୍ୟରେ ପାରସ୍ପରିକ ମାନ୍ୟତା ବ୍ୟବସ୍ଥା  ସ୍ୱାକ୍ଷର ଏବଂ ଅନୁମୋଦନକୁ ମଞ୍ଜୁରୀ ପ୍ରଦାନ କରିଛନ୍ତି ।
ଏହି ବ୍ୟବସ୍ଥାର ଉଦ୍ଦେଶ୍ୟ ହେଉଛି ଆମଦାନୀ କାରୀ ଦେଶର ସୀମା ଶୁଳ୍କ କର୍ତ୍ତୃପକ୍ଷଙ୍କ ଦ୍ୱାରା ସାମଗ୍ରୀ କ୍ଲିୟରାନ୍ସରେ ଉଭୟ ସ୍ୱାକ୍ଷରକାରୀ ରାଷ୍ଟ୍ରର ସ୍ୱୀକୃତିପ୍ରାପ୍ତ ଏବଂ ବିଶ୍ୱସ୍ତ ରପ୍ତାନିକାରୀ ମାନଙ୍କୁ ପାରସ୍ପରିକ ଲାଭ ପ୍ରଦାନ କରିବା । ଅନୁମୋଦିତ ଅର୍ଥନୈତିକ ଅପରେଟର ମାନଙ୍କୁ ପାରସ୍ପରିକ ସ୍ୱୀକୃତି ବିଶ୍ୱ ସୀମା ଶୁଳ୍କ ସଂଗଠନର ସେଫ୍ ଫ୍ରେମୱାର୍କ ଅଫ୍ ଷ୍ଟାଣ୍ଡାର୍ଡର ଏକ ପ୍ରମୁଖ ଉପାଦାନ ଯାହା ଯୋଗାଣ ଶୃଙ୍ଖଳାର ଶେଷରୁ ଶେଷ ସୁରକ୍ଷାକୁ ସୁଦୃଢ଼ କରିବା ସହିତ ବିଶ୍ୱ ସ୍ତରରେ ବାଣିଜ୍ୟକୁ ଅଧିକ ସୁବିଧା ପ୍ରଦାନ କରିବା ପାଇଁ ବିଶ୍ୱ ବାଣିଜ୍ୟକୁ ସୁରକ୍ଷିତ ଏବଂ ସୁବିଧା ପ୍ରଦାନ କରିବ । ଏହି ବ୍ୟବସ୍ଥା ଅଷ୍ଟ୍ରେଲିଆକୁ ରପ୍ତାନି କରୁଥିବା ଆମର ରପ୍ତାନିକାରୀ ମାନଙ୍କୁ ଲାଭ ପ୍ରଦାନ କରିବ ଏବଂ ଏହା ଦ୍ୱାରା ଦୁଇ ଦେଶ ମଧ୍ୟରେ ବାଣିଜ୍ୟିକ ସମ୍ପର୍କକୁ ପ୍ରୋତ୍ସାହିତ କରାଯିବ ।
ଅଷ୍ଟ୍ରେଲିଆରେ ଅଷ୍ଟ୍ରେଲୀୟ ବିଶ୍ୱସ୍ତ ବ୍ୟବସାୟୀ କାର୍ଯ୍ୟକ୍ରମର ପାରସ୍ପରିକ ସ୍ୱୀକୃତି ଏବଂ ଭାରତରେ ଅନୁମୋଦିତ ଅର୍ଥନୈତିକ ଅପରେଟର କାର୍ଯ୍ୟକ୍ରମ ଉଭୟ ଦେଶର ଅଧିକୃତ ପ୍ରତିନିଧି ମାନଙ୍କ ଦ୍ୱାରା ସ୍ୱାକ୍ଷରିତ ହେବା ତାରିଖରୁ କାର୍ଯ୍ୟକାରୀ ହେବ । ଉଭୟ ଦେଶର ସୀମା ଶୁଳ୍କ ପ୍ରଶାସନର ସହମତିକ୍ରମେ ପ୍ରସ୍ତାବିତ ପାରସ୍ପରିକ ମାନ୍ୟତା ବ୍ୟବସ୍ଥାର ଲେଖା ଚୂଡ଼ାନ୍ତ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କୋଭିଡ-19 ପରିସ୍ଥିତିକୁ ନେଇ ସରକାର ସଂପୂର୍ଣ୍ଣ ଭାବେ ସଜାଗ ଅଛନ୍ତି – ପ୍ରଧାନମନ୍ତ୍ରୀ
• ଭୟଭୀତ ନହେବା ଏବଂ ଅନାବଶ୍ୟକ ଯାତ୍ରାକୁ ବର୍ଜନ କରିବା ଲାଗି ଜନସାଧାରଣଙ୍କୁ ନିବେଦନ
• ଆଗାମୀ ଦିନରେ ବିଦେଶ ଯାତ୍ରା କରିପାରିବେ ନାହିଁ କେନ୍ଦ୍ର ମନ୍ତ୍ରୀ
କୋଭିଡ-19 ନୋଭେଲ କରୋନା ଭୂତାଣୁ ପରିସ୍ଥିତିକୁ ନେଇ ସରକାର ସମ୍ପୁର୍ଣ୍ଣ ରୂପେ ସଜାଗ ଅଛନ୍ତି ବୋଲି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ।
ଆଜି ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି ଯେ, ସମସ୍ତଙ୍କ ସୁରକ୍ଷା ଦିଗରେ ମନ୍ତ୍ରଣାଳୟ ଏବଂ ରାଜ୍ୟମାନେ ବିଭିନ୍ନ ପଦକ୍ଷେପ ଗ୍ରହଣ କରୁଛନ୍ତି ।
ଭୟଭୀତ ନ ହେବା ସହିତ ଅନାବଶ୍ୟକ ଯାତ୍ରା ଓ ଜନ ସମାଗମକୁ ବର୍ଜନ କରିବା ଲାଗି ସେ ଲୋକଙ୍କୁ ନିବେଦନ କରିଛନ୍ତି ।
ପ୍ରଧାନମନ୍ତ୍ରୀ ଆହୁରି କହିଛନ୍ତି ଯେ, କେନ୍ଦ୍ର ସରକାରଙ୍କ କୌଣସି ମନ୍ତ୍ରୀ ଆଗାମୀ ଦିନରେ ବିଦେଶ ଯାତ୍ରା କରିପାରିବେ ନାହିଁ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର କୋଭିଡ ସୁସ୍ଥ ହାର 83 ପ୍ରତିଶତ ଅତିକ୍ରମ କଲା
ସକ୍ରିୟ ମାମଲା ତୁଳନାରେ ସୁସ୍ଥ ସଂଖ୍ୟା 41.5 ଲକ୍ଷ ଅଧିକ
ଭାରତରେ କୋଭିଡ ସୁସ୍ଥଙ୍କ ସଂଖ୍ୟା ବଢୁଛି । ଗତ 24 ଘଣ୍ଟାରେ ଚିହ୍ନଟ ନୂଆ ମାମଲା ତୁଳନାରେ ସୁସ୍ଥଙ୍କ ସଂଖ୍ୟା ଅଧିକ ରହିଛି । ଏହାସହିତ ଭାରତର କୋଭିଡ ସୁସ୍ଥ ହାର ମଙ୍ଗଳବାର 83 ପ୍ରତିଶତ ଅତିକ୍ରମ କରିଛି ।
ଗତ 24 ଘଣ୍ଟାରେ ଦେଶରେ 70,589 ନୂଆ ମାମଲା ଚିହ୍ନଟ ହୋଇଥିବା ବେଳେ 84,877 ସୁସ୍ଥ ହୋଇଛନ୍ତି । ସମୁଦାୟ ସୁସ୍ଥଙ୍କ ସଂଖ୍ୟା 51,01,397 ଛୁଇଁଛି ।
ନୂଆ ସୁସ୍ଥ ମାମଲା ମଧ୍ୟରେ 10ଟି ରାଜ୍ୟ, ଯଥା- ମହାରାଷ୍ଟ୍ର, କର୍ଣ୍ଣାଟକ, ଆନ୍ଧ୍ରପ୍ରଦେଶ, ତାମିଲନାଡୁ, ଉତ୍ତର ପ୍ରଦେଶ, ଦିଲ୍ଲୀ, ଓଡିଶା, କେରଳ, ପଶ୍ଚିମବଙ୍ଗ ଓ ମଧ୍ୟପ୍ରଦେଶରୁ 73 ପ୍ରତିଶତ ପଞ୍ଜିକୃତ ହୋଇଛି ।
ପ୍ରାୟ 20 ହଜାର ସୁସ୍ଥ ତାଲିକା ସହ ମହାରାଷ୍ଟ୍ର ଶୀର୍ଷରେ ଥିବା ବେଳେ କର୍ଣ୍ଣାଟକ ଓ ଆନ୍ଧ୍ରପ୍ରଦେଶରେ ଗୋଟିଏ ଦିନରେ 7 ହଜାର ଲେଖାଏଁ ସୁସ୍ଥ ହୋଇଛନ୍ତି ।
ଅଧିକ ସଂଖ୍ୟକ ରୋଗୀ ସୁସ୍ଥ ହେଉଥିବାରୁ ସକ୍ରିୟ ମାମଲା ଓ ସୁସ୍ଥ ସଂଖ୍ୟା ମଧ୍ୟରେ ପାର୍ଥକ୍ୟ ବଢିବାରେ ଲାଗିଛି ।
ସୁସ୍ଥଙ୍କ ସଂଖ୍ୟା ସକ୍ରିୟ ମାମଲା  ତୁଳନାରେ ଅଧିକ  ରହିଛି । ସକ୍ରିୟ ରୋଗୀଙ୍କ ତୁଳନାରେ ସୁସ୍ଥ ହାର 5.38 ଗୁଣ ଅଧିକ ରହିଥିବାରୁ ସୁସ୍ଥ ସଂଖ୍ୟା କ୍ରମାଗତ ଭାବେ ବଢୁଥିବା ସ୍ପଷ୍ଟ ହୋଇଛି ।
ଦେଶରେ ସମୁଦାୟ ପଜିଟିଭ ମାମଲା ମଧ୍ୟରୁ ଏବେ ସକ୍ରିୟ ରୋଗୀଙ୍କ ସଂଖ୍ୟା 15.42 ପ୍ରତିଶତ ରହିଛି ଓ କ୍ରମାଗତ ଭାବେ ହ୍ରାସ ପାଉଛି ।
ଗତ 24 ଘଣ୍ଟା ମଧ୍ୟରେ ଦେଶରେ ସମୁଦାୟ 70, 589 ନୂଆ ମାମଲା ଚିହ୍ନଟ ହୋଇଛି ।
ଚିହ୍ନଟ ହୋଇଥିବା ନୂଆ ମାମଲାଗୁଡିକ ମଧ୍ୟରୁ 73 ପ୍ରତିଶତ 10 ରାଜ୍ୟ/କେନ୍ଦ୍ରଶାସିତ ଅଂଚଳରେ ଚିହ୍ନଟ ହୋଇଛି ।
ମହାରାଷ୍ଟ୍ର ଏହି ସୂଚୀରେ ଶୀର୍ଷରେ ରହିଛି । ମହାରାଷ୍ଟ୍ରରେ 11 ହଜାରରୁ ଅଧିକ ମାମଲା ଚିହ୍ନଟ ହୋଇଥିବା ବେଳେ କର୍ଣ୍ଣାଟକରେ 6 ହଜାରରୁ ଅଧିକ ମାମଲା ଚିହ୍ନଟ ହୋଇଛି ।
ଗତ 24 ଘଣ୍ଟା ମଧ୍ୟରେ ଦେଶରେ 776ଟି ମୃତ୍ୟୁ ହୋଇଛି ।
କୋଭିଡ ମୃତ୍ୟୁ ମାମଲାର 78 ପ୍ରତିଶତ 10 ରାଜ୍ୟ/କେନ୍ଦ୍ରଶାସିତ ଅଂଚଳରେ ହୋଇଛି ।
ନୂଆ ମୃତ୍ୟୁ ମାମଲା ମଧ୍ୟରେ ମହାରାଷ୍ଟ୍ରରେ 23 ପ୍ରତିଶତ ଅଧିକ ମୃତ୍ୟୁ ହୋଇଛି । ମହାରାଷ୍ଟ୍ରରେ 180ଟି କୋଭିଡ ମୃତ୍ୟୁ ହୋଇଥିବା ବେଳେ ତାମିଲନାଡୁରେ 70 ମୃତ୍ୟୁ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କଳା ଜ୍ୱର ରୋଗ ହ୍ରାସ ପାଉଥିବାରୁ ପ୍ରଧାନମନ୍ତ୍ରୀଙ୍କ ସନ୍ତୋଷ ବ୍ୟକ୍ତ
କଳାଜର ରୋଗ ସମ୍ପର୍କରେ ନିଜ ‘ମନ କି ବାତ କାର୍ଯ୍ୟକ୍ରମ’ର କିଛି ଅଂଶ ଶେୟାର କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କଳାଜ୍ୱର ରୋଗ ମାମଲା ହ୍ରାସ ପାଉଥିବାରୁ ସନ୍ତୋଷ ବ୍ୟକ୍ତ କରିଛନ୍ତି । କଳା ଜର ରୋଗ ସମ୍ପର୍କରେ ସେ ମନ କି ବାତ କାର୍ଯ୍ୟକ୍ରମର କିଛି ଅଂଶ ମଧ୍ୟ ଶ୍ରୀ ମୋଦୀ ଶେୟାର କରିଛନ୍ତି ।
କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀ ଡଃ ଡଃ ମନସୁଖ ମାଣ୍ଡଭୀୟଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ଉତ୍ସାହପ୍ରଦ ଧାରା...ଏହାକୁ ବଜାୟ ରଖିବା ଓ କଳାଜରକୁ ହଟାଇବା ।
ଗତ ମାସର #MannKiBaatରେ ଏ ସମ୍ପର୍କରେ ମୋର ବକ୍ତବ୍ୟକୁ ମଧ୍ୟ ଶେୟାର କରୁଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚମୋଲି ଦୁର୍ଘଟଣା ପୀଡ଼ିତଙ୍କ ପାଇଁ ପ୍ରଧାନମନ୍ତ୍ରୀଙ୍କ ସହାୟତା ଘୋଷଣା
ଚମୋଲିରେ ବିଦ୍ୟୁତଜନିତ ଦୁର୍ଘଟଣାରେ ପୀଡ଼ିତଙ୍କ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସହାୟତା ରାଶି ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟୁଇଟ୍ କରାଯାଇଛି:
‘ଚମୋଲିରେ ଦୁଃଖଦ ଦୁର୍ଘଟଣାରେ ପ୍ରାଣ ହରାଇଥିବା ବ୍ୟକ୍ତିଙ୍କ ସମ୍ପର୍କୀୟଙ୍କୁ ପିଏମଏନଆରଏଫରୁ ୨ ଲକ୍ଷ ଟଙ୍କା ଲେଖାଏ ଏବଂ ପ୍ରତ୍ୟେକ ଆହତଙ୍କୁ ୫୦ ହଜାର ଟଙ୍କାର ସହାୟତା ପ୍ରଦାନ କରାଯିବ: ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ’
SR
(
ପ୍ରତିରକ୍ଷା ମନ୍ତ୍ରଣାଳୟ
ମନ କୀ ବାତର ୧୦୦ତମ ଅଧ୍ୟାୟ ଉପଲକ୍ଷେ ଦେଶର ୧୩ଟି ପ୍ରସିଦ୍ଧ ଐତିହ୍ୟସ୍ଥଳୀରେ ହେଲା ପ୍ରୋଜେକ୍ସନ ମ୍ୟାପିଂ
ସଂସ୍କୃତି ମନ୍ତ୍ରଣାଳୟ ଦ୍ୱାରା ନୂଆଦିଲ୍ଲୀରେ ଲାଲକିଲ୍ଲା ଏବଂ ପ୍ରଧାନମନ୍ତ୍ରୀ ସଂଗ୍ରହାଳୟରେ ପ୍ରୋଜେକ୍ସନ ମ୍ୟାପିଂ ଆୟୋଜନ କରାଗଲା
ପ୍ରୋଜେକ୍ସନ ମ୍ୟାପିଂରେ ଚମକିଲା କୋଣାର୍କ ସୂର୍ଯ୍ୟ ମନ୍ଦିର
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଲୋକପ୍ରିୟ ରେଡିଓ କାର୍ଯ୍ୟକ୍ରମ ମନ କୀ ବାତର ୧୦୦ତମ ଅଧ୍ୟାୟ ସମ୍ପୂର୍ଣ୍ଣ ହେବା ଉପଲକ୍ଷେ ଉତ୍ସବ ପାଳନ କରିବା ଲାଗି ସଂସ୍କୃତି ମନ୍ତ୍ରଣାଳୟ ଦ୍ୱାରା ଦେଶର ୧୩ଟି ପ୍ରସିଦ୍ଧ ଐତିହ୍ୟ ସ୍ଥଳୀରେ ପ୍ରୋଜେକ୍ସନ ମ୍ୟାପିଂ ଶୋ’ର ଏକ ଶୃଙ୍ଖଳା ଆୟୋଜନ କରାଯାଇଥିଲା।
ଏହି ଶୋ’ରେ ସାଧାରଣ ଭାରତୀୟଙ୍କ ପ୍ରେରଣାଦାୟୀ କାହାଣୀ, ସାଂସ୍କୃତିକ ଐତିହ୍ୟ ଏବଂ ଦେଶର ପ୍ରଗତି ସମ୍ପର୍କରେ ଦର୍ଶାଯାଇଥିଲା।
୩ ଅକ୍ଟୋବର ୨୦୧୪ରେ ମନ କୀ ବାତ୍ର ପ୍ରସାରଣ ଆରମ୍ଭ ହୋଇଥିଲା। ସେବେଠାରୁ ପ୍ରତ୍ୟେକ ମାସର ଅନ୍ତିମ ରବିବାର ଦିନ ୧୧ଟା ସମୟରେ ଆକାଶବାଣୀ ଓ ଦୂରଦର୍ଶନରୁ ଏହାର ସିଧା ପ୍ରସାରଣ କରାଯାଉଛି। ଏହି ଶୋ’ ପ୍ରଧାନମନ୍ତ୍ରୀଙ୍କ ‘‘ଶାସନ ପ୍ରତି ସମାବେଶୀ ଓ ଜନକୈନ୍ଦ୍ରିକ ଦୃଷ୍ଟିକୋଣର ଇଚ୍ଛା ଓ ଦୃଢ଼ ସଂକଳ୍ପକୁ ଦର୍ଶାଉଛି ।
୨୦-୨୫ ମିନିଟ୍ ପର୍ଯ୍ୟନ୍ତ ଚାଲିଥିବା ଏହି ବିଶେଷ ପ୍ରୋଜେକ୍ସନ ମ୍ୟାପିଂ କାର୍ଯ୍ୟକ୍ରମଟି ରାଷ୍ଟ୍ର ନିର୍ମାଣ ବିଷୟବସ୍ତୁ ଉପରେ ଆଧାରିତ ଓ ଜନକୈନ୍ଦ୍ରିକ ଥିଲା। ପ୍ରତ୍ୟେକ ସ୍ଥାନରେ ସେହି କ୍ଷେତ୍ରର ପରମ୍ପରା ଓ ଐତିହାସିକ ମୂଲ୍ୟବୋଧକୁ ଚିତ୍ର କରାଯାଇଥିଲା। ୧୩ଟି ସ୍ଥଳଗୁଡ଼ିକ ମଧ୍ୟରେ ନୂଆଦିଲ୍ଲୀର ଲାଲକିଲା ଏବଂ ପ୍ରଧାନମନ୍ତ୍ରୀ ସଂଗ୍ରହାଳୟ, ମଧ୍ୟପ୍ରଦେଶରେ ଗ୍ୱାଲିୟର ଦୁର୍ଗ, ଓଡ଼ିଶାରେ କୋଣାର୍କ ସୂର୍ଯ୍ୟ ମନ୍ଦିର, ହାଇଦ୍ରାବାଦରେ ଗୋଲକୁଣ୍ଡା ଦୁର୍ଗ, ତାମିଲନାଡ଼ୁରେ ଭେଲୋର ଦୁର୍ଗ, ମୁମ୍ବାଇରେ ଗେଟୱେ ଅଫ୍ ଇଣ୍ଡିଆ, ଝାଡ଼ଖଣ୍ଡରେ ନବରତନ ଗଡ଼ ଦୁର୍ଗ, ଜମ୍ମୁ ଓ କଶ୍ମୀରର ଉଧମପୁରରେ ରାମନଗର ଦୁର୍ଗ, ଆସାମରେ ରଙ୍ଗ ଘର, ଲକ୍ଷ୍ନୌରେ ରେସିଡେନ୍ସୀ ଭବନ, ଗୁଜରାଟର ମୋଢ଼େରାରେ ସୂର୍ଯ୍ୟ ମନ୍ଦିର ଏବଂ ରାଜସ୍ଥାନରେ ଚିତୌରଗଡ଼ ଦୁର୍ଗ ସାମିଲ ରହିଛି ।
ପ୍ରୋଜେକ୍ସନ ମ୍ୟାପିଂକୁ ନିଃଶୁଳ୍କ କରାଯାଇଥିଲା। ଏହି ସ୍ଥାନରେ ସନ୍ଧ୍ୟା ସମୟରେ ଲୋକମାନଙ୍କୁ ସ୍ମରଣୀୟ ଅନୁଭବ ପ୍ରଦାନ କରିବା ଲାଗି ବିଭିନ୍ନ ଗତିବିଧି ଓ ପ୍ରଦର୍ଶନୀ ଆୟୋଜନ କରାଯାଇଥିଲା। ଦର୍ଶକମାନେ ମନ କୀ ବାତର ପୂର୍ବ ଅଧ୍ୟାୟଗୁଡ଼ିକୁ ଦେଇପାରିଥିଲେ ଏବଂ ନିଜର ବିଚାର, ବାର୍ତ୍ତା କାନ୍ଥରେ ଲେଖିବା ଏବଂ ସ୍ୱତନ୍ତ୍ର ଭାବେ ଡିଜାଇନ କରାଯାଇଥିବା ଫଟୋ ବୁଥରେ ନିଜର ଫଟୋ ଉଠାଇପାରିଥିଲେ। ଏହି କାର୍ଯ୍ୟକ୍ରମ ବାସ୍ତବରେ ଭାରତର ବିବିଧତା, ସଂସ୍କୃତି ଓ ପ୍ରଗତିକୁ ପାଳନ କରିଥିଲା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
10 ଟି ପଡୋଶୀ ଦେଶ ସହିତ COVID-19 ପରିଚାଳନା: ଅଭିଜ୍ଞତା, ଭଲ ଅଭ୍ୟାସ ଏବଂ ଆଗାମୀ କାର୍ଯ୍ୟଯୋଜନା ଉପରେ ଏକ କର୍ମଶାଳାକୁ ପ୍ରଧାନମନ୍ତ୍ରୀଙ୍କ ସମ୍ବୋଧନ
ଡାକ୍ତର ଏବଂ ନର୍ସମାନଙ୍କ ପାଇଁ ସ୍ୱତନ୍ତ୍ର ଭିସା ଯୋଜନା, ଏକ ଆଞ୍ଚଳିକ ଏୟାର ଆମ୍ବୁଲାନ୍ସ ଚୁକ୍ତିନାମା ପାଇଁ ପ୍ରସ୍ତାବ
ପ୍ରଧାନମନ୍ତ୍ରୀ ଆଫଗାନିସ୍ତାନ, ବାଂଲାଦେଶ, ଭୁଟାନ, ମାଲଦ୍ୱୀପ, ମରିସସ୍, ନେପାଳ, ପାକିସ୍ଥାନ, ସେଚେଲ୍ସ, ଶ୍ରୀଲଙ୍କା ଭଳି 10ଟି ପଡୋଶୀ ଦେଶର ସ୍ୱାସ୍ଥ୍ୟସେବା ନେତୃବର୍ଗ, ବିଶେଷଜ୍ଞ ଓ ଅଧିକାରୀ ଏବଂ ଭାରତୀୟ ଅଧିକାରୀ ଓ ବିଶେଷଜ୍ଞ ସହ COVID-19 ପରିଚାଳନା: ଅଭିଜ୍ଞତା, ଭଲ ଅଭ୍ୟାସ ଏବଂ ଆଗାମୀ କାର୍ଯ୍ୟଯୋଜନା ଉପରେ ଏକ କର୍ମଶାଳାକୁ ସମ୍ବୋଧିତ କରିଛନ୍ତି ।
ମହାମାରୀ ସମୟରେ ଦେଶର ସ୍ୱାସ୍ଥ୍ୟ ବ୍ୟବସ୍ଥାରେ ହୋଇଥିବା ସହଯୋଗ ଏବଂ ସମନ୍ୱିତ ପ୍ରତିକ୍ରିୟା ସହିତ ଜନବହୁଳ ଅଞ୍ଚଳରେ ଏହି ଆହ୍ୱାନକୁ ପୂରଣ କରାଯାଇଥିବାରୁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ ।
ମହାମାରୀର ମୁକାବିଲା ତଥା ସମ୍ବଳ ବଣ୍ଟନ – ଔଷଧ, ପିପିଇ ଏବଂ ପରୀକ୍ଷଣ ଉପକରଣର ତୁରନ୍ତ ଖର୍ଚ୍ଚ ପୂରଣ କରିବାକୁ COVID-19 ଜରୁରୀକାଳୀନ ପ୍ରତିକ୍ରିୟା ପାଣ୍ଠି ସୃଷ୍ଟି କଥା ପ୍ରଧାନମନ୍ତ୍ରୀ ମନେ ପକାଇଥିଲେ । ପରୀକ୍ଷଣ, ସଂକ୍ରମଣ ନିୟନ୍ତ୍ରଣ ଏବଂ ଡାକ୍ତରୀ ବର୍ଜ୍ୟବସ୍ତୁ ପରିଚାଳନାରେ ପରସ୍ପରର ସର୍ବୋତ୍ତମ ଅଭ୍ୟାସରୁ ଅଭିଜ୍ଞତା ବାଣ୍ଟିବା ଏବଂ ଶିଖିବା ବିଷୟରେ ମଧ୍ୟ ସେ ଉଲ୍ଲେଖ କରିଛନ୍ତି । ସହଯୋଗର ଏହି ଆବେଗ ମହାମାରୀରୁ ବହୁମୂଲ୍ୟ ଦୂରତା ଅଟେ । ଆମର ମୁକ୍ତ ଓ ଦୃଢ ପ୍ରତିଜ୍ଞା ଯୋଗୁଁ ସର୍ବନିମ୍ନ ମୃତ୍ୟୁ କ୍ଷେତ୍ରରେ ଆମେ ବିଶ୍ୱର ଅନ୍ୟତମ ଦେଶ । ଏହା ପ୍ରଶଂସା ଯୋଗ୍ୟ । ଆଜି ଆମ ଅଞ୍ଚଳ ତଥା ବିଶ୍ୱର ଧ୍ୟାନ ଶୀଘ୍ର ଟୀକା ଯୋଗାଣ ଉପରେ ରହିଛି । ଏ କ୍ଷେତ୍ରରେ ମଧ୍ୟ ଆମକୁ ସମାନ ସମନ୍ୱୟ ତଥା ସହଯୋଗର ଆବେଗ ବଜାୟ ରଖିବା ଆବଶ୍ୟକ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଏହି ଅଭିଳାଷକୁ ବଢାଇବାକୁ ଦେଶମାନଙ୍କୁ ପଚାରୀ ପ୍ରଧାନମନ୍ତ୍ରୀ ଆମର ଡାକ୍ତର ଏବଂ ନର୍ସମାନଙ୍କ ପାଇଁ ଏକ ସ୍ୱତନ୍ତ୍ର ଭିସା ଯୋଜନା ପ୍ରସ୍ତୁତ କରିବାକୁ ପରାମର୍ଶ ଦେଇଛନ୍ତି, ଯାହା ଦ୍ୱାରା ସେମାନେ ଜରୁରୀକାଳୀନ ସ୍ୱାସ୍ଥ୍ୟସେବା ପରିସ୍ଥିତିରେ ଶୀଘ୍ର ଯାତ୍ରା କରିପାରିବେ । ସେ ଆହୁରି ମଧ୍ୟ ପଚାରିଛନ୍ତି ଯେ ଆମର ବେସାମରିକ ବିମାନ ଚଳାଚଳ ମନ୍ତ୍ରଣାଳୟ ଜରୁରୀ ଚିକିତ୍ସା ପାଇଁ ଏକ ଆଞ୍ଚଳିକ ଏୟାର ଆମ୍ବୁଲାନ୍ସ ଚୁକ୍ତିନାମା ଲାଗି ସହଯୋଗ କରିପାରିବ କି? ସେ ଆହୁରି ମଧ୍ୟ ପରାମର୍ଶ ଦେଇଛନ୍ତି ଯେ ଆମ ଜନସଂଖ୍ୟା ଉପରେ COVID-19 ଟିକାଗୁଡ଼ିକର ପ୍ରଭାବ ବିଷୟରେ ତଥ୍ୟ ସଂଗ୍ରହ, ସଂକଳନ ଏବଂ ଅଧ୍ୟୟନ ପାଇଁ ଆମେ ଏକ ଆଞ୍ଚଳିକ ପ୍ଲାଟଫର୍ମ ସୃଷ୍ଟି କରିପାରିବା । ଅଧିକନ୍ତୁ, ସେ ପଚାରିଥିଲେ ଯେ ଭବିଷ୍ୟତରେ ମହାମାରୀକୁ ରୋକିବା ପାଇଁ ଆମେ ଜ୍ଞାନକୌଶଳ ସହାୟତାକୁ ପ୍ରୋତ୍ସାହନ ଦେଇ ଏକ ଆଞ୍ଚଳିକ ନେଟୱାର୍କ ସୃଷ୍ଟି କରିପାରିବା କି?
COVID-19 ବାହାରେ, ପ୍ରଧାନମନ୍ତ୍ରୀ ସଫଳ ଜନସ୍ୱାସ୍ଥ୍ୟ ନୀତି ଏବଂ ଯୋଜନା ଅଂଶୀଦାର ହେବାକୁ ପରାମର୍ଶ ଦେଇଛନ୍ତି । ସେ ପରାମର୍ଶ ଦେଇଛନ୍ତି ଯେ ଭାରତର ଆୟୁଷ୍ମାନ ଭାରତ ଏବଂ ଜନ ଆରୋଗ୍ୟ ଯୋଜନା ଏହି ଅଞ୍ଚଳ ପାଇଁ ଉପଯୋଗୀ ହୋଇପାରେ । ଯଦି ଏକବିଂଶ ଶତାବ୍ଦୀ ଏସୀୟ ଶତାବ୍ଦୀ ହେବାକୁ ଯାଉଛି, ତେବେ ଏହା ଦକ୍ଷିଣ ଏସିଆ ଏବଂ ଭାରତ ମହାସାଗର ଦ୍ୱୀପପୁଞ୍ଜ ଦେଶ ମଧ୍ୟରେ ଏକୀକରଣ ବିନା ତାହା ହୋଇପାରିବ ନାହିଁ । ମହାମାରୀ ସମୟରେ ଆପଣ ଦେଖାଇଥିବା ଆଞ୍ଚଳିକ ଏକତାର ଆବେଗ ପ୍ରମାଣିତ କରିଛି ଯେ ଏହିପରି ଏକୀକରଣ ସମ୍ଭବ ବୋଲି କହି ପ୍ରଧାନମନ୍ତ୍ରୀ ତାଙ୍କର ବକ୍ତବ୍ୟ ଶେଷ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏଗଜାମ ୱାରିୟର ପୁସ୍ତକରୁ “ୟୋର ଏଗଜାମ, ୟୋର ମେଥଡ୍ସ- ଚୁଜ ୟୋର ଓନ ଷ୍ଟାଇଲ” ଶୀର୍ଷକ ଭାଗ ଶେୟାର କଲେ ପ୍ରଧାନମନ୍ତ୍ରୀ
ସେ ଛାତ୍ରଛାତ୍ରୀମାନଙ୍କୁ ପରୀକ୍ଷା ପ୍ରସ୍ତୁତି ଶୈଳୀ ଶେୟାର କରିବାକୁ ଆହ୍ୱାନ ଦେଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏଗଜାମ ୱାରିୟର ପୁସ୍ତକରୁ “ୟୋର ଏଗଜାମ, ୟୋର ମେଥଡ୍ସ- ଚୁଜ ୟୋର ଓନ ଷ୍ଟାଇଲ” ଶୀର୍ଷକ ଭାଗ ଶେୟାର କରିବା ସହ ଛାତ୍ରଛାତ୍ରୀମାନେ ପରୀକ୍ଷା ପାଇଁ କିପରି ପ୍ରସ୍ତୁତ ହେଉଛନ୍ତି ଶେୟାର କରିବାକୁ ଆହ୍ୱାନ ଦେଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“#ExamWarriors ପୁସ୍ତକରେ ଗୋଟିଏ ମନ୍ତ୍ର ରହିଛି “ୟୋର ଏଗଜାମ, ୟୋର ମେଥଡ୍ସ- ଚୁଜ ୟୋର ଓନ ଷ୍ଟାଇଲ ।“
#ParikshaPeCharcha ପାଖେଇ ଆସୁଥିବାରୁ ମୁଁ ନିଜ ପରୀକ୍ଷା ପ୍ରସ୍ତୁତି ଶୈଳୀ ସହ ଏହାସହିତ ଜଡିତ କିଛି ମଜାଦାର ଅଭିଜ୍ଞତା ଶେୟାର କରିବାକୁ ଆପଣମାନଙ୍କୁ ଆହ୍ୱାନ ଜଣାଉଛି । ଏହା ଆମ ଏଗଜାମ ୱାରିୟର୍ସମାନଙ୍କୁ ପ୍ରୋତ୍ସାହିତ କରିବ ।“
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ସଂସ୍ଥାନ ଗୋକର୍ଣ୍ଣ ପାର୍ତ୍ତାଗଲି ଜୀବୋତ୍ତମ ମଠର ପରମପୂଜ୍ୟ ଶ୍ରୀମଦ ବିଦ୍ୟାଧିରାଜ ତୀର୍ଥ ଶ୍ରୀପଦ ଭାଦେର ସ୍ୱାମୀଜୀଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀ ସଂସ୍ଥାନ ଗୋକର୍ଣ୍ଣ ପାର୍ତ୍ତାଗଲି ଜୀବୋତ୍ତମ ମଠର ପରମପୂଜ୍ୟ ଶ୍ରୀମଦ ବିଦ୍ୟାଧିରାଜ ତୀର୍ଥ ଶ୍ରୀପଦ ଭାଦେର ସ୍ୱାମୀଜୀଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି, “ଶ୍ରୀ ସଂସ୍ଥାନ ଗୋକର୍ଣ୍ଣ ପାର୍ତ୍ତାଗଲି ଜୀବୋତ୍ତମ ମଠର ପରମପୂଜ୍ୟ ଶ୍ରୀମଦ ବିଦ୍ୟାଧିରାଜ ତୀର୍ଥ ଶ୍ରୀପଦ ଭାଦେର ସ୍ୱାମୀଜୀଙ୍କ ବିୟୋଗରେ ଦୁଃଖିତ । ସମାଜ ପ୍ରତି ସମର୍ପିତ ସେବା ବିଶେଷ କରି ସ୍ୱାସ୍ଥ୍ୟ ସେବା କ୍ଷେତ୍ରରେ ତାଙ୍କର ଅବଦାନ ସ୍ମରଣୀୟ ହୋଇରହିବ । ତାଙ୍କର ଅଗଣିତ ଅନୁଗାମୀଙ୍କୁ ସମବେଦନା ଜଣାଉଛି ।”
SR
(
କ୍ୟାବିନେଟ
କଲମ୍ବୋରେ ବିମ୍ଷ୍ଟେକ୍ ଟେକ୍ନୋଲୋଜି ଟ୍ରାନ୍ସଫର ସେଣ୍ଟର ପ୍ରତିଷ୍ଠା ସଂକ୍ରାନ୍ତ ସହଯୋଗ ବୁଝାମଣାକୁ କ୍ୟାବିନେଟର ଅନୁମୋଦନ
ବଙ୍ଗୋପସାଗରୀୟ ରାଷ୍ଟ୍ର ସମୂହଙ୍କ ମିଳିତ ବହୁପାକ୍ଷିକ ବୈଷୟିକ ଓ ଅର୍ଥନୀତିକ ସହଯୋଗ ପ୍ରୟାସ ମାଧ୍ୟମରେ ଟେକ୍ନୋଲୋଜିର ଟ୍ରାନ୍ସଫର ପାଇଁ ଏକ ରାଜିନାମା ସ୍ୱାକ୍ଷରିତ ହୋଇଛି । ଭାରତ ଏହି ସଂଗଠନର ସଦସ୍ୟ । ୨୦୨୨ ମାର୍ଚ୍ଚ ୩୦ରେ ଶ୍ରୀଲଙ୍କାର କଲମ୍ବୋରେ ଅନୁଷ୍ଠିତ ବିମ୍ଷ୍ଟେକ ରାଷ୍ଟ୍ରମାନଙ୍କର ଏକ ବୈଠକ ଅବସରରେ ଏହି ଚୁକ୍ତି ସ୍ୱାକ୍ଷରିତ ହୋଇଥିଲା । ସଭ୍ୟ ରାଷ୍ଟ୍ରମାନଙ୍କ ମଧ୍ୟରେ ଟେକ୍ନୋଲୋଜିର ଆଦାନପ୍ରଦାନ ଓ ସହଯୋଗ ରକ୍ଷା ଏହି ଚୁକ୍ତିର ମୁଖ୍ୟ ଉଦ୍ଦେଶ୍ୟ । ଟେକ୍ନୋଲୋଜି ସହାୟତାରେ ସଦସ୍ୟ ରାଷ୍ଟ୍ରଙ୍କର ଦକ୍ଷତା ବୃଦ୍ଧି ଉପରେ ଏହା ଗୁରୁତ୍ୱ ଦେଉଛି । ତଦନୁସାରେ କଲମ୍ବୋରେ ଏକ ବିମ୍ଷ୍ଟେକ ଟେକ୍ନୋଲୋଜି ଟ୍ରାନ୍ସଫର କେନ୍ଦ୍ର ପ୍ରତିଷ୍ଠା କରାଯିବ ।
ଏହି ଟେକ୍ନୋଲୋଜି ଟ୍ରାନ୍ସଫରରେ ବାୟୋ ଟେକ୍ନୋଲୋଜି, ନାନୋ ଟେକ୍ନୋଲୋଜି, ଆଇସିଟି, ମହାକାଶ ଟେକ୍ନୋଲୋଜି, କୃଷି,ଖାଦ୍ୟ ପ୍ରକ୍ରିୟାକରଣ, ଔଷଧପତ୍ର, ଅଟୋମେସନ୍, ନୂଆ ଓ ଅକ୍ଷୟଶକ୍ତି, ମହାସାଗର ଓ ଆଣବିକ, ଇ-ୱେଷ୍ଟ, କଠିନ ବର୍ଜ୍ୟ, ସ୍ୱାସ୍ଥ୍ୟ, ବିପର୍ଯ୍ୟୟ ପରିଚାଳନା ଓ ଜଳବାୟୁ ପରିବର୍ତ୍ତନ ଟେକ୍ନୋଲୋଜି ଅଗ୍ରାଧିକାର ପାଇଛି ।
ଟେକ୍ନୋଲୋଜି ଟ୍ରାନ୍ସଫର ଫ୍ୟାସିଲିଟି ବା ଟିଟିଏଫ ପାଇଁ ଏକ ପରିଚାଳନା ମଣ୍ଡଳୀ କାର୍ଯ୍ୟ କରିବ ଏବଂ ଏ କ୍ଷେତ୍ରରେ ସମସ୍ତ କାର୍ଯ୍ୟ ଏହା ଦେଖିବ । ଏହି ପରିଚାଳନା ମଣ୍ଡଳୀରେ ସବୁ ବିମ୍ଷ୍ଟେକ ଦେଶର ପ୍ରତିନିଧିତ୍ୱ ରହିବ । ଏଥିରେ ଟେକ୍ନୋଲୋଜି ଡାଟା ବ୍ୟାଙ୍କ, ଟେକ୍ନୋଲୋଜି ସଂକ୍ରାନ୍ତ ସୂଚନାର ସଂରକ୍ଷଣ ଓ ସରବରାହ, ଦକ୍ଷତା ନିର୍ମାଣ ଆଦିକୁ ଅଗ୍ରାଧିକାର ପାଇଛି । ସବୁ ସଦସ୍ୟ ରାଷ୍ଟ୍ର ଜନ କଲ୍ୟାଣକାରୀ ଅତ୍ୟାଧୁନିକ ଟେକ୍ନୋଲୋଜିର ଲାଭ ଯେପରି ପାଇବେ ସେ ଦିଗରେ ଟେକ୍ନୋଲୋଜି ଟ୍ରାନ୍ସଫର ସେଣ୍ଟର ଓ ଏହାର ପରିଚାଳନା ମଣ୍ଡଳୀ କାର୍ଯ୍ୟ କରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ତୁର୍କୀ ରାଷ୍ଟ୍ରପତି ଭାବେ ପୁନଃନିର୍ବାଚିତ ହୋଇଥିବା ରେସିପ ତଇପ୍ ଏର୍ଡୋଗାନଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତୁର୍କୀର ରାଷ୍ଟ୍ରପତି ଭାବେ ପୁନଃନିର୍ବାଚିତ ହୋଇଥିବା ରେସିପ ତଇପ୍ ଏର୍ଡୋଗାନଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
‘ତୁର୍କୀ ରାଷ୍ଟ୍ରପତି ଭାବେ ପୁନଃନିର୍ବାଚିତ ହୋଇଥିବା ରେସିପ ତଇପ୍ ଏର୍ଡୋଗାନଙ୍କୁ ଅଭିନନ୍ଦନ । ମୁଁ ନିଶ୍ଚିତ ଯେ ଆଗାମୀ ଦିନରେ ଆମର ଦ୍ୱିପାକ୍ଷିକ ସମ୍ପର୍କ ଏବଂ ବୈଶ୍ୱିକ ପ୍ରସଙ୍ଗରେ ସହଯୋଗ ବୃଦ୍ଧି ପାଇବ ।’
SR
(
ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷା ସଂସ୍ଥାନଗୁଡିକର ଘରୋଇକରଣ
ପ୍ରତିରକ୍ଷା ଉତ୍ପାଦନ ବିଭାଗର ପ୍ରଶାସନିକ ନିୟନ୍ତ୍ରଣରେ ଥିବା ପ୍ରତିରକ୍ଷା ରାଷ୍ଟ୍ରାୟତ ସଂସ୍ଥା ଗୁଡିକ ଓ ଅର୍ଡନାନ୍ସ ଫ୍ୟାକ୍ଟରି ବୋର୍ଡ ର ଘରୋଇକରଣ ପାଇଁ କୌଣସି ପ୍ରସ୍ତାବ ନାହିଁ । ତେବେ ଅର୍ଡନାନ୍ସ କାରଖାନାଗୁଡିକରେ କାର୍ଯ୍ୟାତ୍ମକ ସ୍ୱାୟତଃତା ବୃଦ୍ଧି, ନୂତନ ଅଭିବୃଦ୍ଧି ଦକ୍ଷତା ହାସଲ ଓ ନବାଚାର ପାଇଁ ୧୬.୦୬.୨୦୨୧ରେ ହୋଇଥିବା ସୁରକ୍ଷା ସଂକ୍ରାନ୍ତୀୟ କ୍ୟାବିନେଟ କମିଟି ବୈଠକରେ ଓଏଫବିର ଉତ୍ପାଦନ ୟୁନିଟଗୁଡିକୁ ୭ଟି ରାଷ୍ଟ୍ରାୟତ ସଂସ୍ଥାରେ ପରିଣତ କରିବା ପାଇଁ ଅନୁମୋଦନ ମିଳିଛି ।
ଏହି ସୂଚନା ପ୍ରତିରକ୍ଷା ରାଷ୍ଟ୍ରମନ୍ତ୍ରୀ ଶ୍ରୀ ଅଜୟ ଭଟ୍ଟ ଆଜି ରାଜ୍ୟସଭାରେ ଶ୍ରୀ ଏଲାମାରାମ କରିମଙ୍କୁ ଲିଖିତ ଭାବେ ପ୍ରଦାନ କରିଛନ୍ତି ।
SR
(Visitor Counter : 120
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶିଖ୍ ପ୍ରତିନିଧି ଦଳକୁ ନିଜ ବାସଗୃହରେ ଭେଟିଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀଙ୍କ ଜନ୍ମ ଦିନରେ ଅଖଣ୍ଡପାଠ ଆୟୋଜନ କରିଥିବା ପ୍ରତିନିଧି ଦଳ ତାଙ୍କୁ ଗୁରୁଦ୍ୱାର ଶ୍ରୀ ବାଲା ସାହିବଜୀଙ୍କ ପ୍ରସାଦ ଓ ଆଶୀଷ ଅର୍ପଣ କଲେ
ପଗଡି ବାନ୍ଧି ଓ ଶିରୋପା ନେଇ ପ୍ରତିନିଧି ଦଳ ପ୍ରଧାନମନ୍ତ୍ରୀଙ୍କୁ ସମ୍ମାନୀତ କଲେ
ଶିଖ ସମ୍ପ୍ରଦାୟର କଲ୍ୟାଣ ଓ ମର୍ଯ୍ୟାଦା ରକ୍ଷା ପାଇଁ ପଦକ୍ଷେପ ନେଉଥିବାରୁ ପ୍ରତିନିଧିଦଳ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜ୍ଞାପନ କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ତାଙ୍କର ବାସସ୍ଥାନ ୭, ଲୋକକଲ୍ୟାଣ ମାର୍ଗଠାରେ ଶିଖ୍ ପ୍ରତିନିଧିଦଳକୁ ସାକ୍ଷାତ କରିଛନ୍ତି ।
ପ୍ରଧାନମନ୍ତ୍ରୀଙ୍କ ଜନ୍ମଦିନ ଅବସରରେ ଦିଲ୍ଳୀର ଗୁରୁଦ୍ୱାରା ଶ୍ରୀ ବାଲାସାହିବଜୀ ପକ୍ଷରୁ ଏକ “ଅଖଣ୍ଡପାଠ” ଆୟୋଜନ କରାଯାଇଥିଲା । ସେପ୍ଟେମ୍ବର୧୫ତାରିଖଠାରୁ ଆରମ୍ଭ ହୋଇଥିବା ଅଖଣ୍ଡ ପାଠ ପ୍ରଧାନମନ୍ତ୍ରୀଙ୍କ ଜନ୍ମଦିନ ସେପ୍ଟେମ୍ବର ୧୭ ଦିନ ଶେଷ ହୋଇଥିଲା । ଶିଖ୍ ପ୍ରତିନିଧି ଦଳ ପ୍ରଧାନମନ୍ତ୍ରୀଙ୍କୁ ଭେଟି ଗୁରୁଦ୍ୱାର ପକ୍ଷରୁ ପ୍ରସାଦ ଓ ଆଶୀଷ ଭେଟି ଦେଇଥିଲେ ।
ସାକ୍ଷାତ କାଳରେ ପ୍ରତିନିଧି ଦଳ ପ୍ରଧାନମନ୍ତ୍ରୀଙ୍କୁ ପଗଡି ବାନ୍ଧି ଓ ଏକ ଶିରୋପା ପ୍ରଦାନ କରି ସମ୍ମାନୀତ କରିଥିଲେ । ପ୍ରଧାନମନ୍ତ୍ରୀଙ୍କ ଉତ୍ତମ ସ୍ୱାସ୍ଥ୍ୟ ଓ ଦୀର୍ଘଜୀବନ କାମନା କରି ଏକ ପ୍ରାର୍ଥନା ମଧ୍ୟ କରାଯାଇଥିଲା । ଶିଖ୍ମାନଙ୍କ କଲ୍ୟାଣ ଓ ମର୍ଯ୍ୟାଦା ରକ୍ଷା ପାଇଁ ପଦକ୍ଷେପ ନେଉଥିବାରୁ ପ୍ରତିନିଧି ଦଳ ମଧ୍ୟ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇଥିଲେ । ପ୍ରଧାନମନ୍ତ୍ରୀଙ୍କ ଦ୍ୱାରା ଡିସେମ୍ବର ୨୬କୁ “ବୀର ବାଲ ଦିବସ” ଭାବେ ଘୋଷଣା କରିବା, କର୍ତ୍ତାରପୁର ସାହିବ କରିଡର ପୁନଃ ଉନ୍ମୁକ୍ତ କରିବା, ଗୁରୁଦ୍ୱାର ଗୁଡିକ ଦ୍ୱାରା ଚଳାଯାଉଥିବା ଲାଙ୍ଗର ଉପରୁ ଜିଏସ୍ଟି ଛାଡ, ଗୁରୁଗ୍ରନ୍ଥ ସାହିବ ଧର୍ମଗ୍ରନ୍ଥ ଆଫଗାନିସ୍ଥାନରୁ ଭାରତରେ ନିରାପଦରେ ପହଞ୍ଚିବା ଇତ୍ୟାଦି ସୁନିଶ୍ଚିତ କରିବା ଘଟଣା ପ୍ରତିନିଧି ଦଳ ମନେ ପକାଇ ଦେଇଥିଲେ ।
ଏହି ଶିଖ୍ ପ୍ରତିନିଧି ଦଳର ସର୍ବ ଭାରତୀୟ କେନ୍ଦ୍ରୀୟ ଗୁରୁସିଂହ ସଭାରେ ସଭାପତି ଶ୍ରୀ ତିରବିନ୍ଦର ସିଂ ମାରୱା, ସର୍ବଭାରତୀୟ କେନ୍ଦ୍ରୀୟ ଗୁରୁ ସିଂହ ସଭାର କାର୍ଯ୍ୟକରୀ ସଭାପତି ଶ୍ରୀ ବୀର ସିଂ, କେନ୍ଦ୍ରୀୟ ଗୁରୁ ସିଂ ସଭାର ଦିଲ୍ଲୀ ମୁଖ୍ୟ ଶ୍ରୀ ନବୀନ ସିଂ ଭଣ୍ଡାରୀ, ତିଳକ ନଗର ଗୁରୁଦ୍ୱାର ସିଂ ସଭା ସଭାପତି ଶ୍ରୀ ହରବଂଶ ସିଂ, ଗୁରୁଦ୍ୱାର ସିଂ ସଭାର ମୁଖ୍ୟ ଗ୍ରନ୍ଥି ଶ୍ରୀ ରାଜିନ୍ଦର ସିଂ ପ୍ରମୁଖ ସାମିଲ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଡନୀ ଠାରେ ବ୍ୟବସାୟିକ ଗୋଲ୍ ଟେବୁଲ ବୈଠକକୁ ସମ୍ବୋଧିତ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ସିଡନୀ ଠାରେ ଅଷ୍ଟ୍ରେଲୀୟ ବରିଷ୍ଠ କମ୍ପାନୀର ସିଇଓ ମାନଙ୍କ ସହିତ ଏକ ବ୍ୟବସାୟିକ ଗୋଲ୍ ଟେବୁଲ ବୈଠକକୁ ସମ୍ବୋଧିତ କରିଛନ୍ତି ।
ଏହି ବୈଠକରେ ଇସ୍ପାତ, ବ୍ୟାଙ୍କିଂ, ଶକ୍ତି, ଖଣି ଏବଂ ସୂଚନା ପ୍ରଯୁକ୍ତି ସହିତ ବିଭିନ୍ନ କ୍ଷେତ୍ରରେ କାର୍ଯ୍ୟ କରୁଥିବା ଅଗ୍ରଣୀ କମ୍ପାନୀ ଗୁଡିକର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀମାନେ ଅଂଶଗ୍ରହଣ କରିଥିଲେ । ଅଷ୍ଟ୍ରେଲିଆର କେତେକ ଅଗ୍ରଣୀ ବିଶ୍ୱ ବିଦ୍ୟାଳୟର କୁଳପତିମାନେ ମଧ୍ୟ ଗୋଲ୍ ଟେବୁଲ ବୈଠକରେ ଭାଗ ନେଇଥିଲେ ।
ବ୍ୟବସାୟକୁ ସହଜ କରିବା ତଥା ଅର୍ଥନୈତିକ ଅଭିବୃଦ୍ଧିକୁ ପ୍ରୋତ୍ସାହିତ କରିବା ପାଇଁ ସରକାର ଆରମ୍ଭ କରିଥିବା ଅନେକ ଅର୍ଥନୈତିକ ସଂସ୍କାର ଏବଂ ପଦକ୍ଷେପ ଗୁଡିକ ଉପରେ ପ୍ରଧାନମନ୍ତ୍ରୀ ଆଲୋକପାତ କରିଥିଲେ । ଏଥିରେ ଭିତ୍ତିଭୂମି ସଂଯୋଗୀକରଣ ପ୍ରକଳ୍ପଗୁଡ଼ିକ ନିମନ୍ତେ ସମନ୍ୱିତ ଆଭିମୁଖ୍ୟ ପାଇଁ ମିଶନ୍ ଗତି ଶକ୍ତି ; ଜନ ଧନ - ଆଧାର - ମୋବାଇଲ୍ ତ୍ରିଶକ୍ତି ; ଜାତୀୟ ଶିକ୍ଷା ନୀତି; ହାଇଡ୍ରୋଜେନ୍ ମିଶନ୍ ୨୦୫୦ ; ପିଏଲ୍ଆଇ ଯୋଜନା ; ମହାକାଶ ଏବଂ ଭୂ – ସ୍ଥାନିକ କ୍ଷେତ୍ରର ଡୋମେନ୍ରେ ଘରୋଇ ନିବେଶକୁ ଉନ୍ମୁକ୍ତ କରିବା; ଚିକିତ୍ସା ଉପକରଣ ଉତ୍ପାଦନର ନୂତନ ନୀତି; ଆୟୁଷ୍ମାନ ଭାରତ ସ୍ୱାସ୍ଥ୍ୟ ବୀମା ଯୋଜନା ଇତ୍ୟାଦି ଅନ୍ତର୍ଭୂକ୍ତ କରାଯାଇଛି ।;
ଡିଜିଟାଲ ଭିତ୍ତିଭୂମି ସଂରଚନା , ସୂଚନା ପ୍ରଯୁକ୍ତି, ଫିନଟେକ୍, ଟେଲିକମ୍, ସେମିକଣ୍ଡକ୍ଟର, ମହାକାଶ, ସବୁଜ ହାଇଡ୍ରୋଜେନ ସହିତ ନବୀକରଣୀୟ ଶକ୍ତି, ଶିକ୍ଷା, ଔଷଧ, ସ୍ୱାସ୍ଥ୍ୟସେବା ସହିତ ମେଡିକାଲ୍ ଉପକରଣ ଉତ୍ପାଦନ, ମହତ୍ତ୍ୱପୂର୍ଣ୍ଣ ଖଣିଜ ପଦାର୍ଥ ସହିତ ଖନନ, ବୟନ, କୃଷି ଏବଂ ଖାଦ୍ୟ ପ୍ରକ୍ରିୟାକରଣ ସମେତ ଭିତ୍ତିଭୂମି ଉପରେ ଭାରତ ଦ୍ୱାରା ପ୍ରଦାନ କରାଯାଇଥିବା ନିବେଶ ସୁଯୋଗର ଲାଭ ଉଠାଇବାକୁ ପ୍ରଧାନମନ୍ତ୍ରୀ ଆମନ୍ତ୍ରଣ କରିଥିଲେ ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସିଇଓ ମାନଙ୍କୁ ସେମାନଙ୍କ ଭାରତୀୟ ପ୍ରତିପକ୍ଷଙ୍କ ସହ ପାରସ୍ପରିକ ଲାଭଦାୟକ ସହଭାଗିତା ଗଠନ କରିବାକୁ ଉତ୍ସାହିତ କରିଥିଲେ ।
ଗୋଲ୍ ଟେବୁଲ୍ ବୈଠକରେ ଅଂଶଗ୍ରହଣ କରିଥିବା ସିଇଓ ମାନଙ୍କ ତାଲିତା ନିମ୍ନରେ ପ୍ରଦାନ କରାଯାଇଛି :
|
|
S. No.
|
|
COMPANY
|
|
EXECUTIVE
|
|
1.
|
|
Commonwealth Bank of Australia
|
|
Mr. Matt Comyn, President and CEO
|
|
2.
|
|
Rio Tinto
|
|
Ms. Kellie Parker, CEO
|
|
3.
|
|
National Australia Bank
|
|
Mr. Philip Chronican, Chairman and Non-Executive Director
|
|
4.
|
|
Australian Industry Bank
|
|
Mr. Innes Willox, CEO
|
|
5.
|
|
BHP
|
|
Ms. Geraldine Slattery, President Australia
|
|
6.
|
|
Atlassian
|
|
Mr. Scott Farquhar, Co-CEO and Co-Founder
|
|
7.
|
|
University of Sydney
|
|
Prof. Mark Scott AO, Vice-Chancellor & President
|
|
8.
|
|
Orica
|
|
Mr. Sanjeev Gandhi, Managing Director and CEO
|
|
9.
|
|
Cochlear
|
|
Mr. Dig Howitt, Chair
|
|
10.
|
|
Business Council of Australia
|
|
Ms. Jennifer Westacott, CEO
|
|
11.
|
|
Wisetech
|
|
Mr. Richard White, CEO & Founder
|
|
12.
|
|
Airtrunk
|
|
Mr. Robin Khuda, Founder and CEO
|
|
13.
|
|
Entura
|
|
Ms. Tammy Chu, Managing Director
|
|
14.
|
|
Quintis Sandalwood
|
|
Mr. Richard Henfrey, CEO
|
|
15.
|
|
UNSW
|
|
Prof. Attila Brungs, Vice Chancellor and CEO
|
|
16.
|
|
Recharge Industries
|
|
Mr. Robert Fitzpatrick, CEO
|
|
17.
|
|
Universities Australia
|
|
Ms. Catriona Jackson, Chief Executive
|
|
18.
|
|
Centre for Australia-India Relations
|
|
Ms. Swati Dave, Chair, Advisory Board
|
|
19.
|
|
Navitas Group
|
|
Mr. Scott Jones, CEO
ସହଯୋଗ ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱ ଏବଂ କେନ୍ଦ୍ର ଗୃହ ଓ ସମବାୟ ମନ୍ତ୍ରୀଙ୍କ ମାର୍ଗଦର୍ଶନରେ ସମବାୟ ସଂସ୍ଥାଗୁଡ଼ିକୁ ସୁଦୃଢ଼ କରିବା ଏବଂ ସେମାନଙ୍କୁ ହିତାଧିକାରୀ ଓ ଅଂଶଗ୍ରହଣକାରୀ ଭାବରେ ଅନ୍ୟ ଆର୍ଥିକ ସଂସ୍ଥା ସହିତ ସମକକ୍ଷ କରିବାକୁ ପ୍ରତିଶ୍ରୁତିବଦ୍ଧ ହୋଇ କାର୍ଯ୍ୟ କରୁଛି ସମବାୟ ମନ୍ତ୍ରଣାଳୟ
ସହରାଞ୍ଚଳ ସମବାୟ ବ୍ୟାଙ୍କ  ଗୁଡ଼ିକ ସମ୍ମୁଖୀନ ହେଉଥିବା ଅସୁବିଧାକୁ ଦୂର କରିବା ପାଇଁ ବୁଲେଟ୍ ପରିଶୋଧ ଯୋଜନା ଅଧୀନରେ ସୁନା ଋଣର ମୌଦ୍ରିକ ସୀମାକୁ ୨.୦୦ ଲକ୍ଷ ଟଙ୍କାରୁ ୪.୦୦ ଲକ୍ଷ ଟଙ୍କାକୁ ବୃଦ୍ଧି କଲା ଭାରତୀୟ ରିଜର୍ଭ ବ୍ୟାଙ୍କ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱ ଏବଂ କେନ୍ଦ୍ର ଗୃହ ଓ ସମବାୟ ମନ୍ତ୍ରୀ ଅମିତ ଶାହଙ୍କ ମାର୍ଗଦର୍ଶନରେ ସମବାୟ ସମିତିଗୁଡ଼ିକୁ ସୁଦୃଢ଼ କରିବା ଏବଂ ସେମାନଙ୍କୁ ହିତାଧିକାରୀ ଓ ଅଂଶଗ୍ରହଣକାରୀ ଭାବରେ ଅନ୍ୟ ଆର୍ଥିକ ସଂସ୍ଥା ସହିତ ସମକକ୍ଷ କରିବାକୁ ପ୍ରତିଶ୍ରୁତିବଦ୍ଧ ହୋଇ ସମବାୟ ମନ୍ତ୍ରଣାଳୟ କାର୍ଯ୍ୟ କରୁଛି ।
ଭାରତୀୟ ରିଜର୍ଭ ବ୍ୟାଙ୍କ  ସହରାଞ୍ଚଳ ସମବାୟ ବ୍ୟାଙ୍କ  ଗୁଡ଼ିକ ସମ୍ମୁଖୀନ ହେଉଥିବା ଅସୁବିଧାକୁ ଦୂର କରିବା ପାଇଁ ବୁଲେଟ୍ ପରିଶୋଧ ଯୋଜନା ଅଧୀନରେ ସୁନା ଋଣର ମୌଦ୍ରିକ ସୀମାକୁ ୨.୦୦ ଲକ୍ଷ ଟଙ୍କାରୁ ୪.୦୦ ଲକ୍ଷ ଟଙ୍କାକୁ ବୃଦ୍ଧି କରିଛି । ପ୍ରାଥମିକତା କ୍ଷେତ୍ରର ଋଣ  ଲକ୍ଷ୍ୟକୁ ପୂରଣ କରିସାରିଥିବା ସହରାଞ୍ଚଳ ସମବାୟ ବ୍ୟାଙ୍କଗୁଡ଼ିକ ଏଥିପାଇଁ ଯୋଗ୍ୟ ହେବେ ।